L 328/86 Den Europæiske Unions Tidende 7.12.2013 KOMMISSIONENS FORORDNING (EU) Nr. 1275/2013 af 6. december 2013 om ændring af bilag I til Europa-Parlamentets og Rådets direktiv 2002/32/EF for så vidt angår maksimalgrænseværdierne for arsen, cadmium, bly, nitrit, flygtig sennepsolie og skadelige botaniske urenheder (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets direktiv 2002/32/EF af 7. maj 2002 om uønskede stoffer i foderstof- fer (1), særlig artikel 8, stk. 1, og ud fra følgende betragtninger: (1) I henhold til direktiv 2002/32/EF er det forbudt at anvende produkter bestemt til foder med et indhold af uønskede stoffer, der overstiger de maksimalgrænsevær- dier, der er fastsat i samme direktivs bilag I. Visse formuleringer af tilskudsfoder med særlige ernæ- ringsformål, som er til frigivelse over lang tid, og som har en høj koncentration af sporstoffer, vil uvægerligt indeholde arsen, cadmium eller bly i koncentrationer, der overstiger de maksimalgrænseværdier, som er fastsat for indholdet af disse tungmetaller i tilskudsfoder. Højere grænseværdier for disse tungmetaller i formuleringer til frigivelse over lang tid er imidlertid ikke forbundet med en risiko for menneskers eller dyrs sundhed eller miljøet, idet dyrenes eksponering for tungmetallerne ved brug af disse formuleringer til frigivelse over lang tid er væsent- ligt lavere end for andet tilskudsfoder, der indeholder sporstoffer. Der bør derfor fastsættes højere grænsevær- dier for de pågældende tungmetaller til sådanne formule- ringer til frigivelse over lang tid, som indeholder høje koncentrationer af sporstoffer. Der er fremlagt oplysninger, som viser, at indholdet af arsen i fodertilsætningsstoffet jern(I)carbonat efter skift af produktionsområde i visse tilfælde overstiger den nuvæ- rende grænseværdi. For at sikre forsyningen af jern(Ilcar- bonat på det europæiske marked bør grænseværdien for indholdet af arsen i jern(Ilcarbonat hæves. Denne stig- ning har ingen negative virkninger for menneskers eller dyrs sundhed eller for miljøet, da grænseværdien for arsen i tilskudsfoder og fuldfoder forbliver uændret. (1) EFT L 140 af 30.5.2002, s. 10. (4) EU-referencelaboratoriet for tungmetaller i foderstoffer og fødevarer (EURL-HM) påpegede for nylig, at resultaterne af analyser af bly i kaolinler og i foder indeholdende kaolinler varierer i betydelig grad, alt efter hvilken af de nuværende ekstraktionsmetoder der benyttes (?). Der er ikke tidligere blevet konstateret væsentlige forskelle med hensyn til indholdet af tungmetaller i mineralsk foder ved anvendelse af forskellige ekstraktionsmetoder (?). Maksi- mumsindholdet af tungmetaller i foder henviser til »en analytisk bestemmelse af blyindholdet, hvor ekstraktion foretages i salpetersyre (5 % wj/w) i 30 minutter ved kogepunktet«. Det bør derfor fastsættes, at denne ekstrak- tionsmetode skal anvendes til bestemmelse af bly i kaolinler. Hvad angår nitrit gælder der ikke p.t. nogen grænseværdi for produkter og biprodukter af sukkerroer og sukkerrør eller fra fremstilling af stivelse. På baggrund af udvik- lingen i den videnskabelige og tekniske viden bør det samme være tilfældet for produkter og biprodukter fra fremstilling af alkoholholdige drikkevarer. Grænseværdien for indholdet af flygtig sennepsolie i Camelina sativa og afledte produkter bør på baggrund af udviklingen i den videnskabelige og tekniske viden være den samme som grænseværdien for indholdet i raps- kager. Brassica-arterne er opført under skadelige botaniske uren- heder på grund af deres høje indhold af flygtig senneps- olie (udtrykt som allylisothiocyanat). Den Europæiske Fødevaresikkerhedsautoritet (EFSA) konkluderede i sin udtalelse om glucosinolater (allylisothiocyanat) som uønskede stoffer i foder (?), at skadelige virkninger hos dyr generelt har været forbundet med den samlede mængde glucosinolater i føden. Hvis man måler det samlede indhold af glucosinolater, ville der også blive påvist urenheder, der skyldes tilstedeværelsen af produkter af Brassica juncea ssp., Brassica nigra og Brassica carinata. Det er derfor hensigtsmæssigt at lade produkter, bortset fra frø, af disse arter udgå af bilag I, del VI, om () Bestemmelse af ekstraherbart bly og samlet blyindhold i kaolinler. Teknisk bistand fra EURL-HM til Generaldirektoratet for Sundhed og Forbrugere — FFC 69122 — Det Fælles Forskningscenter — Institut for referencematerialer og -målinger. IMEP-111: Samlet indhold af cadmium, bly, arsen, kviksølv og kobber samt ekstraherbart cadmium og bly i mineralsk foder. Rapport — 11. sammenlignende laboratorieundersøgelse organiseret af EU-referencelaboratoriet for tungmetaller i foderstoffer og føde- varer — EUR 24758 EN — Det Fælles Forskningscenter — Institut for referencematerialer og -målinger. Udtalelse fra Ekspertpanelet for Forurenende Stoffer i Fødevarekæden efter anmodning fra Europa-Kommissionen om glucosinolater som uønskede stoffer i foder (EFSA Journal (2008) 590, s. 1-76.